**REPUBLIKA HRVATSKA**

**SREDNJA ŠKOLA „AUGUST ŠENOA“ GAREŠNICA**

KLASA: 008-02/21-01/1

URBROJ: 2123/01-23-01-21-1

Garešnica, 9. studenog 2021. godine

Temeljem članka 13. stavka 1. Zakona o pravu na pristup informacijama („Narodne novine“, broj 25/13 i 85/15) i članka 65. Statuta Srednje škole „August Šenoa“ Garešnica, ravnatelj Srednje škole „August Šenoa“ Garešnica, donosi

**O D L U K U**

**o imenovanju službenika za informiranje**

I.

Sandra Štokić, dipl. iur., zaposlena na radnom mjestu tajnice, imenuje se za službenicu za informiranje u Srednjoj školi „August Šenoa“ Garešnica.

II.

Službenica za informiranje mjerodavna je za rješavanje ostvarivanja prava na pristup informacijama.

III.

Službenica za informiranje:

1. obavlja poslove redovitog objavljivanja informacija, sukladno unutarnjem ustroju tijela javne vlasti, kao i rješavanja pojedinačnih zahtjeva za pristup informacijama i ponovne uporabe informacija,
2. unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela javne vlasti,
3. osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama.

IV.

Stupanjem na snagu ove Odluke prestaje važiti Odluka o imenovanju službenika/ce za informiranje, KLASA: 008-02/15-01/01, URBROJ: 2123/01-23-15-01-1 od 10. veljače 2015. godine.

V.

Ova Odluka objavit će se na oglasnoj ploči Škole, a na mrežnim stranicama Škole objavit će se kontakt podaci.

VI.

Ova Odluka stupa na snagu danom donošenja.

 RAVNATELJ

 Robert Kelečić, dipl. oec., v.r.